Enaroforos

Enaroforos alebo Enarsforos (Enaroforos, Enarsforos) je v gréckej mytológii syn spartského kráľa Hippokoóna.Apollodoros, Bibliotheca, 3,10,5.Pausanias, Periégésis tés Hellados, 3,15,1-2.

Enaroforos bol syn Hippokoóna z Amyklaie, ktorý mal okrem neho ešte ďalších jedenásť synov, Doryklea, Skaia, Euteicha, Boukola, Lykaitha, Tebra, Hippothoa, Euryta, Hippokorysta, Alkinoa a Alkóna. Jeho otec Hippokoón sa stal kráľom Sparty, potom ako svojho brata Tyndarea vyhnal z krajiny.

Jedného dňa prišiel do Sparty hrdina Hérakles s bratrancom Oiónom a pri dome Hippokoóna ich napadol strážny pes, ktorého Oiónos v sebeobrane zabil. Enaroforos so svojimi bratmi stáli obďaleč a keď to uvideli, na Oióna a Hérakla zaútočili.Pausanias, Periégésis tés Hellados, 13,5,4.  V tejto bitke potom Oiónos zomrel a zranený Hérakles bol nútený ustúpiť. Héraklova pomsta ale nenechala na seba dlho čakať. Po prvých ešte nepodarených útokoch, keď zomrel aj Héraklov brat Ifikles,Apollodoros, Bibliotheca, 2,7,3. Hérakles Hippokoóna a všetkých jeho synov pobilPausanias, Periégésis tés Hellados, 13,5,5. a Tyndareós sa mohol vrátiť do Sparty a ujať sa vlády.

Grécky historik Plutarchos zaznamenal jednu verziu mýtu z mladosti krásnej Heleny, podľa ktorej sa ju Enaroforos, syn Hippokoóna, pokúsil zmocniť násilím a preto ju z obavy o jej bezpečnosť jej pestún Tyndareós zveril Théseovi.Plutarchos, Bioi paralléloi, Théseus, 31.

Antický autor Pausanias, ktorý v druhom storočí navštívil Lakóniu zaznamenal, že videl héróon Enarsfora, syna Hippokoóna, v blízkosti héróonov jeho bratov, Dorkea a Sebra.

 Referencie a bibliografia 

Kategória:Postavy gréckej mytológie